വൃദ്ധയുടെ മാലപൊട്ടിച്ച രണ്ട് യുവതികള് അറസ്റ്റില് നാഗര്കോവില്: വൃദ്ധയുടെ മാലപൊട്ടിച്ച രണ്ട് യുവതികള് അറസ്റ്റില്. കന്യാകുമാരി ജില്ലയിലെ നാഗര്കോവില് വാദ്ധ്യാര്വിള അമ്മന് കോവില് തെരുവ് സ്വദേശി രാജകൃഷ്ണന്റെ ഭാര്യ വസന്തയുടെ 65 മലയാണ് കവര്ന്നത്. പൊള്ളാച്ചി കൊല്ലപാളയം സ്വദേശി ഭവാനി 38, ബിന്ദു 28 എന്നിവരെയാണ് പൊലീസ് പിടിയില് ആയത് . വസന്ത കഴിഞ്ഞ ദിവസം രാവിലെ വീട്ടില് നിന്ന് അടുത്തുള്ള ചന്തയില് മീന് വാങ്ങാന് പോയപ്പോള് ആള്കൂട്ടത്തിനിടയില് വച്ച് ഭവാനിയും ബിന്ദുവും ചേര്ന്ന് കഴുത്തിലുണ്ടായിരുന്ന നാല് പവന്റെ മാല പൊട്ടിക്കുകയായിരുന്നു. നിലവിളികേട്ട് ജനങ്ങള് ശ്രദ്ധിച്ചപ്പോള് മാലയുമായി യുവതികള് ഓടിരക്ഷപ്പെടാന് ശ്രമിച്ചു. എന്നാല് നാട്ടുകാര് ഇരുവരെയും പിടികൂടി വടശ്ശേരി പൊലീസിനെ ഏല്പിച്ചു. കോടതിയില് ഹാജരാക്കിയ പ്രതികളെ റിമാന്ഡ് ചെയ്തു.The post വൃദ്ധയുടെ മാലപൊട്ടിച്ച രണ്ട് യുവതികള് അറസ്റ്റില് first appeared on MalayalamExpressOnline.